CELEX: 32013D1030(02)
Language: ro
Date: 2013-10-22 00:00:00
Title: Decizia Comisiei din 22 octombrie 2013 de constituire a unui grup de experți al Comisiei privind impozitarea economiei digitale

30.10.2013   
            
            
               RO
            
            
               Jurnalul Oficial al Uniunii Europene
            
            
               C 316/11
            
         DECIZIA COMISIEI
   din 22 octombrie 2013
   de constituire a unui grup de experți al Comisiei privind impozitarea economiei digitale
   2013/C 316/07
   COMISIA EUROPEANĂ,
   având în vedere Tratatul privind funcționarea Uniunii Europene,
   întrucât:
   
               (1)
            
            
               Articolele 113 și 115 din tratat încredințează Uniunii Europene și statelor membre sarcina de a asigura instituirea și funcționarea pieței interne.
            
         
               (2)
            
            
               În vederea dezvoltării unei poziții cuprinzătoare a Uniunii cu privire la aspectele fiscale ale economiei digitale, Comisia ar putea avea nevoie să recurgă la expertiza unor specialiști reuniți în cadrul unui organism consultativ.
            
         
               (3)
            
            
               Prin urmare, este necesar să se constituie un grup de experți în domeniul impozitării economiei digitale și să se definească sarcinile și structura acestui grup.
            
         
               (4)
            
            
               Grupul de experți ar trebui să contribuie la dezvoltarea unei poziții cuprinzătoare a Uniunii cu privire la aspectele economiei digitale, analizând aspectele implicate și punând la dispoziția Comisiei o gamă de soluții pentru abordarea acestor aspecte.
            
         
               (5)
            
            
               Grupul de experți ar trebui să fie relativ mic, pentru a permite obținerea unor progrese și rezultate rapide. El ar trebuie să fie compus din persoane care să aibă o înțelegere aprofundată și o experiență practică în ceea ce privește economia digitală, din persoane cu studii superioare în domeniul impozitării sau al economiei sau în ambele și din persoane specializate în domeniul impozitării și, de preferință, cu o experiență practică în impozitarea economiei digitale. Pentru a demonstra autoritatea grupului și pentru a asigura independența acestuia, grupul ar trebui să fie prezidat de un membru cu o experiență politică semnificativă.
            
         
               (6)
            
            
               Trebuie stabilite norme cu privire la dezvăluirea de informații de către membrii grupului de experți.
            
         
               (7)
            
            
               Datele cu caracter personal ar trebui prelucrate în conformitate cu Regulamentul (CE) nr. 45/2001 al Parlamentului European și al Consiliului (1).
            
         
               (8)
            
            
               Este necesar să se stabilească o perioadă de aplicare a prezentei decizii,
            
         DECIDE:
   Articolul 1
   Obiect
   Se instituie Grupul de experți privind impozitarea economiei digitale, denumit în continuare „grupul de experți”.
   Articolul 2
   Atribuții
   (1)   Atribuțiile membrilor grupului de experți sunt:
   
               (a)
            
            
               să asiste Comisia în vederea elaborării de propuneri legislative sau de alte inițiative politice;
            
         
               (b)
            
            
               să monitorizeze evoluția politicii fiscale legate de economia digitală;
            
         
               (c)
            
            
               să asigure realizarea unui schimb de experiență și de bune practici în domeniul impozitării economiei digitale;
            
         
               (d)
            
            
               să contribuie cu idei pentru impozitarea economiei digitale și să analizeze posibile baze de impozitare alternative la cele care sunt în prezent în vigoare, ținând seama de specificitatea UE, dar luând în considerare, de asemenea, evoluția politicilor la nivel mondial;
            
         
               (e)
            
            
               să prezinte o analiză cuprinzătoare a relației dintre operațiunile societăților active în domeniul economiei digitale în cadrul UE și contribuția lor directă sau indirectă la veniturile fiscale ale statelor membre, precum și o analiză cuprinzătoare a oricăror deficiențe în ceea ce privește adaptarea normelor fiscale internaționale actuale la economia digitală;
            
         
               (f)
            
            
               să pună la dispoziția Comisiei o gamă de soluții posibile pentru abordarea celor mai importante probleme identificate în cursul analizei menționate la litera (e), indicând, pentru fiecare soluție în parte, riscurile, posibilele consecințe și impactul economic și financiar pentru UE.
            
         (2)   Grupul de experți prezintă Comisiei, înainte de 1 iulie 2014, un raport cu privire la activitatea sa.
   Articolul 3
   Consultare
   Comisia poate consulta grupul de experți cu privire la orice aspect legat de impozitarea economiei digitale.
   Articolul 4
   Componență – numirea membrilor
   (1)   Grupul de experți este compus din minimum șase și maximum șapte membri:
   
               (a)
            
            
               un membru numit cu titlu personal, având o experiență generală în domeniul economic, juridic sau financiar și un profil politic de înalt nivel;
            
         
               (b)
            
            
               unul sau doi membri numiți cu titlu personal, având o cunoaștere aprofundată și o experiență practică în ceea ce privește economia digitală;
            
         
               (c)
            
            
               unul sau doi membri numiți cu titlu personal, având un profil în principal academic în domeniul impozitării sau al economiei ori în ambele;
            
         
               (d)
            
            
               unul sau doi membri numiți cu titlu personal, specializați în domeniul impozitării și preferabil cu o experiență practică în impozitarea economiei digitale.
            
         (2)   Membrul menționat la alineatul (1) litera (a) este numit de comisarul pentru impozitare și uniune vamală. Membrii menționați la alineatul (1) literele (b), (c) și (d) sunt numiți de directorul general al DG Impozitare și Uniune Vamală, din rândul specialiștilor cu competențe în domeniile menționate la articolele 2 și 3, care au răspuns la cererea de candidaturi.
   (3)   Membrii sunt numiți pentru perioada care se sfârșește la 1 iulie 2014. Aceștia rămân în funcție până la încheierea mandatului lor, cu excepția cazului în care sunt excluși sau înlocuiți.
   (4)   Membrii care nu mai sunt capabili să contribuie în mod eficace la deliberările grupului, care demisionează sau care nu îndeplinesc condițiile prevăzute la alineatul (2) al doilea paragraf din prezentul articol sau la articolul 399 din tratat pot fi înlocuiți pe perioada rămasă până la expirarea mandatului lor.
   (5)   Membrii acționează independent și în interes public.
   (6)   Numele membrilor se publică în Registrul grupurilor de experți și al altor entități similare al Comisiei („Registrul”).
   (7)   Datele cu caracter personal sunt colectate, prelucrate și publicate în conformitate cu Regulamentul (CE) nr. 45/2001.
   Articolul 5
   Funcționare
   (1)   Grupul de experți este prezidat de membrul menționat la articolul 4 alineatul (1) litera (a).
   (2)   Comisarul pentru impozitare și uniune vamală poate nominaliza un reprezentant al Comisiei, care poate invita să participe la lucrările grupului, în mod ad-hoc, experți din afara grupului ce au competențe specifice în legătură cu un subiect de pe ordinea de zi.
   (3)   Membrii grupului de experți, precum și experții invitați respectă obligațiile referitoare la secretul profesional prevăzute în tratate și în normele de punere în aplicare a acestora, precum și normele în materie de securitate ale Comisiei privind protecția informațiilor clasificate ale UE, prevăzute în anexa la Decizia 2001/844/CE, CECO, Euratom a Comisiei din 29 noiembrie 2001 de modificare a regulamentului său de procedură (2). Dacă membrii grupului de experți nu respectă aceste obligații, Comisia poate lua toate măsurile necesare.
   (4)   Reuniunile grupului de experți au loc într-unul din sediile Comisiei, cu excepția cazului în care grupul de experți decide altfel, sub rezerva aprobării de către reprezentantul Comisiei. Comisia asigură serviciile de secretariat. La reuniunile grupului de experți pot participa și alți funcționari ai Comisiei interesați de lucrările grupului.
   (5)   Grupul își adoptă propriul regulament de procedură, pe baza regulamentului de procedură standard pentru grupurile de experți.
   (6)   Comisia va publica toate documentele relevante, de exemplu ordinea de zi și procesele-verbale ale grupului, precum și contribuțiile participanților, fie în Registru, fie prin intermediul unui legături din Registru către un site web dedicat unde pot fi găsite informațiile. Documentele nu se publică în cazul în care divulgarea lor ar submina protecția unui interes public sau privat, astfel cum este definit la articol 4 din Regulamentul (CE) nr. 1049/2001.
   Articolul 6
   Cheltuieli aferente reuniunilor
   (1)   Participanții la activitățile grupului de experți nu sunt remunerați pentru serviciile prestate.
   (2)   Cheltuielile de călătorie și de ședere ale participanților la activitățile grupului de experți sunt rambursate de Comisie în conformitate cu dispozițiile în vigoare în cadrul Comisiei.
   (3)   Cheltuielile menționate la alineatul (2) sunt rambursate în limitele creditelor disponibile alocate în cadrul procedurii anuale de alocare a resurselor.
   Articolul 7
   Aplicabilitate
   Prezenta decizie se aplică până la 1 iulie 2014.
   
      Adoptată la Bruxelles, 22 octombrie 2013.
      
         
            Pentru Comisie
         
         Algirdas ŠEMETA
         
            Membru al Comisiei
         
      
   
   
      (1)  JO L 8, 12.1.2001, p. 1.
   
      (2)  JO L 317, 3.12.2001, p. 1.